Man vas oor Mandrax-tabletteDie Mandrax-tablette wat in Lentegeur, Kaapstad gevind is (Foto: SAPD, Wes-Kaap) ŉ 44-jarige verdagte is in Lentegeur in Kaapstad in hegtenis geneem waar polisiebeamptes beslag gelê het op 400 Mandrax-tablette. “Polisiebeamptes het reageer op inligting wat hulle van die publiek ontvang het en toegeslaan op ŉ huis in Dunestraat,” het sers. Noloyiso Rwexana, woordvoerder van die polisie, gesê. “Beamptes het beslag gelê op 400 Mandrax-tablette met ŉ geraamde straatwaarde van R20 000.” ŉ 44-jarige man is in hegtenis geneem en hy sal binnekort in die Mitchell’s Plain-landdroshof verskyn op aanklag van die besit van dwelmmiddels. “Misdaad wat spruit uit die misbruik van dwelmmiddels is ŉ ernstige bedreiging vir die veiligheid van ons gemeenskappe,” het Rwexana bygevoeg. “Elke sukses wat behaal word om dwelmmiddels uit ons strate te verwyder dra by om ŉ toekoms vir ons leiers van môre te verseker.”